joelniklaus/EU_Wikipedias huggingface dataset:
Μωρά του Μπάσμπι

Τα «Μωρά του Μπάσμπι» ή «Μπέμπηδες του Μπάσμπι» ήταν η ονομασία που δόθηκε σε μια γενιά παικτών της Μάντσεστερ Γιουνάιτεντ, οι οποίοι είχαν αποκτηθεί και προπονηθεί από τον, τότε, αρχισκάουτερ του συλλόγου, Τζο Άρμστρονγκ και τον βοηθό προπονητή Τζίμι Μέρφι, οι οποίοι κατάφεραν να προβιβαστούν από τις ακαδημίες του συλλόγου έως την πρώτη ομάδα, υπό την τεχνική καθοδήγηση του Ματ Μπάσμπι.

Τα Μωρά του Μπάσμπι έγιναν γνωστά όχι μόνο για το νεαρό της ηλικίας και το ταλέντο τους, αλλά και για το γεγονός ότι προέρχονταν από τα "σπλάχνα" του συλλόγου και δεν ήταν αγορασμένοι από άλλη ομάδα, κάτι που αποτελούσε συνήθεια τότε, όπως και σήμερα. Ο συγκεκριμένος όρος, προερχόμενος από τον δημοσιογράφο της Manchester Evening News Φρανκ Νίκλιν το 1951, τις περισσότερες φορές αναφέρεται στους ποδοσφαιριστές που κατέκτησαν τα πρωταθλήματα των σεζόν 1955–56 και 1956–57 με μέσο όρο ηλικίας τα 21 και 22 έτη αντιστοίχως.

Οχτώ από τους παίκτες – Ρότζερ Μπιρν (28), Έντι Κόλμαν (21), Μαρκ Τζόουνς (24), Ντάνκαν Έντουαρντς (21), Μπίλι Γουίλαν (22), Τόμι Τέιλορ (26), Ντέιβιντ Πεγκ (22) και Τζοφ Μπεντ (25) – πέθαναν είτε στη διάρκεια είτε ως αποτέλεσμα της αεροπορικής τραγωδίας του Μονάχου τον Φεβρουάριο του 1958, ενώ o Τζάκι Μπλάνκφλαουερ (24 ετών όταν συνέβη η τραγωδία) καθώς και ο βετεράνος Τζόνι Μπέρι (31 ετών όταν συνέβη η τραγωδία) τραυματίστηκαν σε τέτοιο βαθμό ώστε δεν κατάφεραν ποτέ ξανά να αγωνιστούν.

Ο τελευταίος εναπομείνας παίκτης της προ Μονάχου ομάδας, ο Μπόμπι Τσάρλτον (20 ετών την εποχή του δυστυχήματος), αποσύρθηκε από την ενεργό δράση το 1975. Αν και είχε αποχωρήσει από την Μάντσεστερ Γιουνάιτεντ δύο χρόνια νωρίτερα, συνέχιζε να αγωνίζεται ως παίκτης-προπονητής για λογαριασμό της Πρέστον Νορθ Εντ.

Δείτε επίσης
Μάντσεστερ Γιουνάιτεντ
Αεροπορική τραγωδία του Μονάχου
Fergie's Fledglings

Παραπομπές

Ιστορία του ποδοσφαίρου στην Αγγλία
Μάντσεστερ Γιουνάιτεντ
Πιερ Μωρουά

Ο Πιέρ Μωρουά (γαλλ. Pierre Mauroy, 5 Ιουλίου 1928 - 7 Ιουνίου 2013), ήταν Γάλλος πολιτικός, ο οποίος διετέλεσε πρωθυπουργός της χώρας, την περίοδο 1981-1984, υπό την προεδρεία του Φρανσουά Μιτεράν. Επίσης είχε διατελέσει δήμαρχος της πόλης Λιλ στη Βόρεια Γαλλία για 28 χρόνια (1973-2001, βουλευτής της Βόρειας Περιφέρειας της Γαλλίας για 2 περιόδους, μια 8 ετών(1973-1981) και μια 2η 6 ετών (1986-1992),ευρωβουλευτής για 2 χρόνια (1979-1981), πρόεδρος του Περιφερειακού Συμβουλίου της Περιφέρειας Νορ-Πα-Ντε-Καλέ για 7 χρόνια (1974-1981) και γερουσιαστής για 19 χρόνια (1992-Σεπτέμβριος 2011). Επίσης το 1993 ίδρυσε το Ίδρυμα Ζαν Ζορές, του οποίου ήταν πρόεδρος.

Εξωτερικοί σύνδεσμοι 

Πέθανε ο Πιέρ Μωρουά, kathimerini.gr

Γάλλοι πολιτικοί
Πρωθυπουργοί της Γαλλίας
Πολιτικοί της Γαλλικής Εθνοσυνέλευσης (Ε΄ Δημοκρατία)
Ποιμενικό Έβρου

Το Ποιμενικό είναι πεδινό χωριό που βρίσκεται στο Νομό Έβρου σε υψόμετρο 120 μέτρα. Διοικητικά ανήκει στο δήμο Διδυμοτείχου και έχει σύμφωνα με την απογραφή του 2011 ως πληθυσμό 343 κατοίκους, ενώ στην απογραφή του 2001 είχε 551 κατοίκους. Οι κάτοικοι ασχολούνται κυρίως με την γεωργία και σε μικρότερο βαθμό με άλλα επαγγέλματα όπως την κτηνοτροφία. Πολιτισμικά συμπεριλαμβάνεται στα χωριά των Μάρηδων, μιας ομάδας γηγενών Θρακών με δική τους ενδυμασία και γλωσσικά ιδιώματα.

Παραπομπές

Χωριά του νομού Έβρου
Δήμος Διδυμοτείχου
Σπάνιελ μπρετόν

Το Σπάνιελ Μπρετόν, Σπάνιελ της Βρετάνης ή Επανιέλ Μπρετόν είναι ράτσα σκύλου η οποία ανήκει στη κατηγορία των σκύλων κυνηγών που εκτρέφονται κατά κύριο λόγο για το κυνήγι πουλιών. Αν και λέγονται Σπάνιελ, τα χαρακτηριστικά τους μοιάζουν με αυτά ενός πόιντερ ή ενός σέττερ.

Ταυτότητα σκύλου 
Προέλευση : Γαλλία
Χαρακτήρας / Χαρακτηριστικά :  Ισορροπημένος , ευγενικός , τρυφερός , φιλικός.
Ύψος : 43 - 52 cm
Βάρος : 15 - 25 kg
Χρησιμότητα : Κυνήγι

Ιστορία 
Το όνομά τους τα Σπάνιελ Μπρετόν το παίρνουν από τη περιοχή της Βρετάνης, στη βορειοδυτική Γαλλία. Η περιοχή στα αγγλικά λέγεται Britanny, και γι' αυτό το λόγο ο σκύλος στα αγγλικά ονομάζεται μπρίτανι. Τα σπάνιελ μπρετόν απεικονίζονται για πρώτη φορά σε ταπισερί και πίνακες ζωγραφικής από τον 17ο αιώνα. Αυτές οι εικόνες απεικονίζουν πορτοκαλί και λευκά σκυλιά να κυνηγούν και να ανακτούν το θήραμα. Η πρώτη γραπτή και επαληθεύσιμη αναφορά στα σπάνιελ μπρετόν προέρχεται από μια περιγραφή κυνηγιού που γράφτηκε από τον Αιδεσιμότατο Ντάβις το 1850. Ο Ντάβις περιγράφει το κυνήγι με μικρά κοντόουρα σκυλιά που είχαν έδειχναν και ήταν εξαιρετικά ριτρίβερ. Ήταν περίπου την ίδια περίοδο που τα σύγχρονα Σπάνιελ Μπερτόν φημολογείται ότι είχαν εκτραφεί με ζευγάρωμα με Αγγλικά Σέττερ. Πρώτη φορά παρουσιάστηκε στην έκθεση σκύλων του Παρισιού το 1900, αν και η ράτσα ήταν γνωστή στην Ευρώπη για αιώνες. Τα σπάνιελ μπρετόν αναγνωρίστηκαν για πρώτη φορά ως φυλή το 1907, όταν ένα πορτοκαλί και λευκό αρσενικό που ονομάζεται "Boy" καταχωρήθηκε στη Γαλλία. Στην Αμερική η ράτσα εγκρίθηκε από το American Kennel Club το 1934.

Χαρακτηριστικά 
Τα Σπανιελ Μπρετον μπορει να ειναι καφε-ασπρο,μαυρο-ασπρο,ακομα και καφε-μαυρο-ασπρο. Γενικά ξεχωρίζουν απο τις υπολοιπες ρατσες γιατι εχουν πυκνο τριχωμα,κοντη ουρα και ειναι μεσαιου μεγεθους. Στα γαλλικα η λεξη γραφεται Epagneul Breton και ειναι πραγματικά εξαιρετικά σκυλιά, άψογοι κυνηγοί και καλά στην φερμα και στο απορτ.

Εξωτερικοί σύνδεσμοι

Φυλές σκύλων
ΦΚ Βικτόρια Πλζεν

Η ΦΚ Βικτόρια Πλζεν  (τσεχικά: FC Viktoria Plzeň, ) είναι επαγγελματική ποδοσφαιρική ομάδα που εδρεύει στο Πλζεν της Τσεχίας. Το επίσημο έτος ίδρυσης της ομάδας είναι το 1911. Σήμερα αγωνίζεται στην Α΄ κατηγορία της Τσεχίας (Gambrinus liga), την κορυφαία ποδοσφαιρική κατηγορία στη χώρα.

Ως φιναλίστ του Κυπέλλου Τσεχοσλοβακίας την περίοδο 1970-1971 απέκτησε το δικαίωμα να αγωνιστεί στο Κύπελλο Κυπελλούχων της επόμενης σεζόν καθώς η Κυπελλούχος την περίοδο εκείνη Σπαρτάκ Τρνάβα είχε κατακτήσει και το Πρωτάθλήμα Τσεχίας και ως εκ τούτου αγωνίστηκε στο Κύπελλο Πρωταθλητριών, οπότε και τη θέση της στο Κύπελλο Κυπελλούχων πήρε η ΦΚ Βικτόρια Πλζεν.

Το 2010 έπαιξε στο Γιουρόπα Λιγκ ως Κυπελλούχος Τσεχίας της περιόδου 2009-10. Το 2011, ο σύλλογος κατέκτησε το πρωτάθλημα Τσεχίας για πρώτη φορά και συμμετείχε στη φάση των ομίλων του Τσάμπιονς Λιγκ της περιόδου 2011-2012, κατά την οποία κέρδισε τον πρώτο αγώνα στην κορυφαία αυτή ευρωπαϊκή διοργάνωση, τερμάτισε στην 3η θέση του 8ου Ομίλου κερδίζοντας έτσι μία θέση στη Φάση των 32 του Γιουρόπα Λιγκ της ίδιας περιόδου.

Το 2012, ο σύλλογος συμμετείχε στο Γιουρόπα Λιγκ της περιόδου 2012-13. Η Βικτόρια έφτασε στο γύρο των 16 όπου και αποκλείστηκε από την τουρκική Φενέρμπαχτσε. Τελείωσε τη επιτυχημένη για την ομάδα σεζόν κατακτώντας το πρωτάθλημα για δεύτερη φορά στην ιστορία της.

Τίτλοι 
Α΄ κατηγορία: Πρωταθλήτρια 2010–11, 2012–13, 2014–15 , 2015-16, 2017–18, 2021–22 
Κύπελλο Τσεχίας: Κυπελλούχος 2009–10.
Σούπερ Καπ Τσεχίας: Κυπελλούχος 2011, 2015
Β΄ κατηγορία: Πρωταθλήτρια 2002–03

Πορεία στις εγχώριες διοργανώσεις 

 Αριθμός περιόδων κατά τις οποίες αγωνίστηκε στην Α΄ κατηγορία: 17
 Αριθμός περιόδων κατά τις οποίες αγωνίστηκε στη Β΄ Κατηγορία: 4
 Αριθμός περιόδων κατά τις οποίες αγωνίστηκε στη Γ΄ Κατηγορία: 0 
 Αριθμός περιόδων κατά τις οποίες αγωνίστηκε στη Δ΄ Κατηγορία: 0

Παραπομπές

Εξωτερικοί σύνδεσμοι 

 Επίσημη ιστοσελίδα 

Ποδοσφαιρικές ομάδες Τσεχίας
Ιδρύσεις ποδοσφαιρικών ομάδων το 1911
Γρηγόριος Βερναρδάκης

Ο Γρηγόριος Βερναρδάκης, (1848 - 1925), ήταν Έλληνας φιλόλογος και παλαιογράφος, καθηγητής πανεπιστημίου, αδελφός του δραματουργού Δημητρίου Βερναρδάκη και του οικονομολόγου Αθανασίου Βερναρδάκη.

Βιογραφικά στοιχεία

Γεννήθηκε στη Μυτιλήνη της Λέσβου το 1848. Σπούδασε φιλολογία στο Εθνικό και Καποδιστριακό Πανεπιστήμιο Αθηνών του οποίου αναγορεύθηκε διδάκτωρ το 1871. Αργότερα συνέχισε τις φιλολογικές του σπουδές στο Πανεπιστήμιο της Λειψίας και στο Πανεπιστήμιο του Βερολίνου, ενώ του δόθηκε η δυνατότητα να ασχοληθεί στη Γαλλία και στην Ιταλία με την παλαιογραφία. Άρχισε την επαγγελματική σταδιοδρομία του στην Αίγυπτο, όπου αρχικά διηύθυνε την Αμπέτειο Σχολή του Καΐρου και μετά το Ελληνικό Γυμνάσιο της Αλεξάνδρειας. Μετά την επιστροφή του στην Ελλάδα, διατέλεσε γυμνασιάρχης στο Γυμνάσιο Μυτιλήνης (1880-1894) και στη συνέχεια διευθυντής των Ζαριφείων Διδασκαλείων της Φιλιππούπολης (1895-98). Το 1898, εκλέχτηκε τακτικός καθηγητής των ελληνικών γραμμάτων στο Πανεπιστήμιο Αθηνών, όπου δίδαξε συνεχώς ως το 1923. Από το 1904 έως το 1905 διετέλεσε κοσμήτορας της Φιλοσοφικής Σχολής του Πανεπιστημίου Αθηνών.

Συγγραφικό έργο
Το πρώτο έργο που έκανε γνωστό στους φιλολογικούς κύκλους το Βερναρδάκη ήταν η επτάτομη έκδοση (1888-96 edition minor) των Ηθικών του Πλουτάρχου, των οποίων ο ίδιος είχε βρει έναν άγνωστο ως τότε κώδικά τους σε μοναστική βιβλιοθήκη του Αγίου Όρους και που θεωρήθηκε πολύ σημαντική. Άλλο μεγάλο έργο του υπήρξε το τρίτομο «Λεξικόν ερμηνευτικόν των ενδοξοτάτων Ελλήνων ποιητών και συγγραφέων» (1908-1911) με επίτομη επανέκδοση το 1918. Επίσης άλλα έργα του είναι: «Σχόλια εις τας δημηγορίας του Θουκυδίδου (1867)», «Συμβολαί κριτικαί εις τον Στράβωνα» στα Λατινικά, (1877) και άλλα.

Παραπομπές

Βιβλιογραφία 
Παναγιώτης Δ. Βερναρδάκης, «Εισαγωγή στο βίο και στα έργα των αδελφών Δημητρίου Ν. και Γρηγορίου Ν. Βερναρδάκη», στον τόμο Π. Δ. Βερναρδάκης (επιμ. έκδ.), Οι Βερναρδάκηδες στον πνευματικό βίο. Πρακτικά Ημερίδας (Μυτιλήνη 17 Σεπτεμβρίου 2005) [Π. Δ. Βερναρδάκης, H. G. Ingenkamp, Γ. Α. Χριστοδούλου, Β. Πούχνερ, Α. Νικολαΐδης], έκδ. Νομαρχιακή Αυτοδιοίκηση Λέσβου, Μυτιλήνη 2008

Εξωτερικοί σύνδεσμοι
 Βάσης Κόντος και Σ/Α :  Εξέλεγξις της κρίσεως του Βάση περί της εκδόσεως των Πυθικών διαλόγων του Πλουτάρχου υπό του Άγγλου W. Paton, Γρηγόριος Βερναρδάκης, 1895
Λέσβιοι καθηγητές στο Πανεπιστήμιο Αθηνών

Γρηγόριος Βερναρδάκης στον Πανδέκτη του Εθνικού Ιδρύματος Ερευνών.

Έλληνες φιλόλογοι
Καθηγητές Εθνικού και Καποδιστριακού πανεπιστημίου Αθηνών
Παλαιογράφοι
Απόφοιτοι Εθνικού και Καποδιστριακού Πανεπιστημίου Αθηνών
Τζακαριντζά Κονέ

Ο Τζακαριντζά Κονέ (γεννημένος στις 22 Ιουλίου 1986) είναι γεννημένος στην Ακτή Ελεφαντοστού ποδοσφαιριστής από την Μπουρκίνα Φάσο ο οποίος αυτό τον καιρό αγωνίζεται για λογαριασμό της γαλλικής Εβιάν-Τονόν-Γκαγιάρ, η οποία βρίσκεται στην Λιγκ 1.

Σταδιοδρομία 
Ο Κονέ ξεκίνησε την καριέρα του από το Ισραήλ, και συγκεκριμένα την Χάποελ Πετάχ Τίκβα. Μετακόμισε στην Ρουμανία το 2009, υπογράφοντας συμβόλαιο τριετούς συνεργασίας με την Ντιναμό Βουκουρεστίου. Αρχικά, παρέμενε στον πάγκο, ως εναλλακτική λύση του Ουσμάν Ν'Ντόι, όμως μετά την αναχώρηση του Σενεγαλέζου με προορισμό την ΦΚ Άστρα Πλοέστι τον Ιανουάριο του 2011, ο Κονέ βρήκε θέση στο βασικό σχήμα της ομάδας. Στη συνέχεια αναδείχτηκε ως ένας από τοιυς καλύτερους παίκτες της Ντιναμό, ενώ έλαβε τον τίτλο του MVP στον Τελικό του Κυπέλλου Ρουμανίας του 2012, αγώνα στον οποίο νικήτρια αναδείχτηκε η Ντιναμό απέναντι στην Ραπίντ Βουκουρεστίου. 

Το 2012, φημολογούνταν μετακίνηση του Κονέ στην Ολιμπίκ Μαρσέιγ με την οποία θα είχε την ευκαιρία να αγωνιστεί στο πρωτάθλημα της Λιγκ 1.

Αποχώρησε από την Ντιναμό Βουκουρεστίου το καλοκαίρι του 2012, με το πέρας του συμβολαίου του, αρνούμενος να ανανεώσει την συνεργασία του με τον ρουμάνικο σύλλογο. Μετακόμισε στην Γαλλία, όπου υπέγραψε συμβόλαιο συνεργασίας με την Εβιάν.

Διεθνής Καριέρα 
Πραγματοποίησε το ντεμπούτο του με την Εθνική Μπουρκίνα Φάσο σε μια αναμέτρηση απέναντι στο Πράσινο Ακρωτήρι, τον Φεβρουάριο του 2011.

Τίτλοι

Συλλογικοί 
 Ντιναμό Βουκουρεστίου
 Κύπελλο Ρουμανίας (1): 2011–12

Παραπομπές

Εξωτερικοί σύνδεσμοι 
 Προφίλ στο imscouting.com

Ιβοριανοί ποδοσφαιριστές
Μέσοι ποδοσφαιριστές
Ποδοσφαιριστές Εθνικής Μπουρκίνα Φάσο
Ποδοσφαιριστές Χάποελ Πετάχ Τίκβα
Ποδοσφαιριστές Ντιναμό Βουκουρεστίου
Ποδοσφαιριστές Εβιάν-Τονόν-Γκαγιάρ
23 (αριθμός)

Το 23 (είκοσι τρία) είναι ο φυσικός αριθμός που βρίσκεται μετά από το 22 και πριν από το 24. Είναι ένας περιττός αριθμός, αφού δε διαιρείται με το 2, στο σύνολο των φυσικών αριθμών. Ο αριθμός 23 συμβολίζεται ως XXIII στο ρωμαϊκό σύστημα αρίθμησης και ως ΚΓ´ ή κγ´ στο ελληνικό σύστημα αρίθμησης.

Στα μαθηματικά
 Το 23 είναι ένας πρώτος αριθμός, αφού οι μόνοι φυσικοί διαιρέτες του είναι 1 και 23, δηλαδή δεν έχει άλλους φυσικούς διαιρέτες, εκτός του 1 και του εαυτού του. Ο επόμενος πρώτος αριθμός είναι το 29.

Άλλες πράξεις
Οι τετραγωνικές ρίζες του 23 είναι κατά προσέγγιση οι δύο άρρητοι αριθμοί ±4,7958315233127195415974380641627
 23! = 23·22·21·20·19·18·17·16·15·14·13·12·11·10·9·8·7·6·5·4·3·2 = 25.852.016.738.884.976.640.000

223 = 23↑↑2 = 2323 = 20.880.467.999.847.912.034.355.032.910.567

Το 23 στη Χημεία 
 Ο ατομικός αριθμός 23 αντιστοιχεί στο βανάδιο.

Το 23 στην Αστρονομία 
 Το Μεσιέ 23 είναι ένα ανοικτό σμήνος σε απόσταση περίπου 2.150 ετών φωτός στον αστερισμό Τοξότης.

Αναφορές και παρατηρήσεις

Εξωτερικοί σύνδεσμοι 

23
23
Ισούφ Ουαταρά

Ο Ισούφ Ουαταρά (γεννημένος στις 7 Οκτωβρίου 1988 στην Ουαγκαντουγκού) είναι επαγγελματίας ποδοσφαιριστής από την Μπουρκίνα Φάσο ο οποίος αγωνίζεται για λογαριασμό της βουλγαρικής Τσερνομόρετς Μπουργκάς, ως μέσος.

Συλλογική Καριέρα 
Ο Ουαταρά ξεκίνησε την καριέρα του από την Ετουάλ Φιλάντ Ουαγκαντουγκού. Τον Ιούλιο του 2008 υπέγραψε στην πορτογαλική Ουνιάο Λεϊρία, ομάδα της δεύτερης κατηγορίας, με την φανέλα της οποίας αγωνίστηκε για πρώτη φορά στις 21 Αυγούστου, απέναντι στην ΣΝ Σάντα Κλάρα. Συνεισέφερε με 25 συμμετοχές (ένα τέρμα) στην επιστροφή της ομάδας στην κορυφαία κατηγορία, όμως είχε αισθητή μειωμένο χρόνο συμμετοχής την αμέσως επόμενη σεζόν.

Τον Σεπτέμβριο του 2011, αφού πέρασε μία σεζόν ως δανεικός στην ΣΝ Τροφένσε – ομάδα της Β΄ Κατηγορίας, μαζί της αγωνίστηκε σε λιγότερο τους ενός τρίτου των αγώνων της – ο Ουαταρά αποχώρησε από την Λεϊρία και υπέγραψε στη Νιμ Ολιμπίκ, ομάδα της γαλλικής Γ΄ Κατηγορίας. Την επόμενη σεζόν πήρε μεταγραφή για την βουλγαρική Τσερνομόρετς Μπουργκάς, μετά από μια περίοδο δοκιμαστικών μαζί της.

Διεθνής Καριέρα 
Ο Ουαταρά πραγματοποίησε το ντεμπούτο του με την Μπουρκίνα Φάσο προτού καν φτάσει τα 20 έτη, βοηθώντας την στην επίτευξη εκτός έδρας νίκης με σκορ 2–1 επί της Τυνησίας στις 1 Ιουνίου 2008 για τα Προκριματικά του Παγκοσμίου Κυπέλλου του 2010.
Στις 8 Ιανουαρίου 2013, κλήθηκε στην αποστολή της Μπουρκίνα Φάσο που θα λάμβανε μέρος στο Κύπελλο Εθνών Αφρικής 2013. Αγωνίστηκε στην αναμέτρηση απέναντι στο Τόγκο για τα προημιτελικά της διοργάνωσης.

Παραπομπές

Εξωτερικοί Σύνδεσμοι
Στατιστικά και προφίλ στο Zerozero
Στατιστικά στο ForaDeJogo
Προφίλ στο Transfermarkt

Ποδοσφαιριστές από τη Μπουρκίνα Φάσο
Επιθετικοί ποδοσφαιριστές
Ποδοσφαιριστές ΟΝ Λεϊρία
Ποδοσφαιριστές Νιμ Ολιμπίκ
Ποδοσφαιριστές Τσερνομόρετς Μπουργκάς
Ποδοσφαιριστές Εθνικής Μπουρκίνα Φάσο
Ποδοσφαιριστές ΚΝ Τροφένσε
Ποδοσφαιριστές Ετουάλ Φιλάντ ντε Ουαγκαντουγκού
Ποδοσφαιριστές Α΄ κατηγορίας Κύπρου
Ποδοσφαιριστές Γουάντι Ντέγκλα ΣΚ
Ενλίλ κουντουρί ουσούρ

Ο Ενλίλ-κουντουρί-ουσούρ υπήρξε βασιλιάς της Ασσυρίας (1197 π.Χ. - 1192 π.Χ.), γιος του Τικουλτί Νινουρτά Α', διάδοχος του ανιψιού του Ασούρ Νιραρί Γ'. Ήταν σύγχρονος του Κασσίτη βασιλιά της Βαβυλώνας Αντάντ-σουμά-ουσούρ γιου του Καστιλιάς Δ' που είχε συντρίψει ο πατέρας του. Οι Κασσίτες βασιλείς της Βαβυλώνας ήταν υποτελείς των Ασσυρίων αλλά είχαν μια σχετική αυτονομία μετά τον θάνατο του πατέρα του ο οποίος είχε εγκατασταθεί αυτοπροσώπως βασιλιάς στη Βαβυλώνα. Ο Ενλίλ-κουντουρί-ουσούρ υπέστη από τον Κασσίτη βασιλιά συντριπτική ήττα και συνελήφθη αιχμάλωτος (1192). Μετά την ήττα χάθηκε οριστικά η Βαβυλώνα για την Ασσυρία. Ένας Ασσύριος πρίγκηπας από άλλο κλάδο της βασιλικής οικογένειας ο Νινουρτά-απάλ-Eκούρ βρισκόταν εκείνη την εποχή στην Βαβυλώνα, πιθανότατα ως τοπικός διοικητής της Ασσυρίας. Μετά τη συντριβή του από τον Κασσίτη βασιλιά Αντάντ-σουμά-ουσούρ ο Νινουρτά-απάλ-Eκούρ βάδισε με στρατό κατά της Ασσούρ καταλαμβάνοντας τον θρόνο.

Πηγές

A. K. Grayson (1975). Assyrian and Babylonian chronicles. J. J. Augustin. p. 215.
K. Grayson (2001). "Ninurta-apal-Ekur". In Erich Ebeling, Bruno Meissner, Dietz Otto Edzard. Reallexikon der Assyriologie und Vorderasiatischen Archäologie: Nab – Nuzi. Walter De Gruyter Inc. pp. 524–525.

Βασιλείς της Ασσυρίας
Τικουλτί Νινουρτά Α΄

Ο Τικουλτί Νινουρτά Α', ήταν βασιλιάς της Ασσυρίας (1245 π.Χ. - 1208 π.Χ.), γιος και διάδοχος του βασιλιά της Ασσυρίας Σαλμανασέρ Α'. Φτάνοντας στο αποκορύφωμα της ισχύος της Α' Ασσυριακής αυτοκρατορίας στις αρχές της βασιλείας του ο βασιλιάς των Χετταίων Τανταλίγια Δ΄ έκανε εμπορική συμφωνία με τους Αμορρίτες για τον εμπορικό αποκλεισμό της Ασσυρίας. Στη συνθήκη αυτή όπως είναι γνωστό απαγορεύτηκε το εμπόριο στους Αχαιούς - Αχιγιάβα οι οποίοι ώς τότε βρίσκονταν σε τακτικές επαφές με τους Ασσύριους αλλά παρ'όλα αυτά ο Τανταλίγιας Δ' δεν γλύτωσε τη μεγάλη συντριβή από τον Τουκουλτί Νινουρτά στη μάχη του Νιρίγια (1230 π.χ.). Στη συνέχεια ο Τουκουλτί Νινουρτά Α' κατέκτησε τη Βαβυλώνα, αιχμαλώτισε τον βασιλιά Καστιλιά Δ' τερματίζοντας οριστικά την Κασσίτικη κατοχή της Βαβυλώνας. Η Βαβυλώνα έγινε επαρχία της Ασσυρίας, ο ίδιος ο Τουκουλτί Νινουρτά την έκανε έδρα του για 7 χρόνια. Πήρε τον τίτλο του βασιλιά του Σουμέρ και του Ακκάδ σε μίμηση του μεγάλου προγόνου του Σαργών του Ακκάδ. Έσφαξε πολλούς Βαβυλώνιους και λεηλάτησε όλους τους ναούς κλέβοντας το άγαλμα του Μαρδούκ κάτι που έφερε την οργή των ιερατείων ως πράξη ιεροσυλίας. Ήρθε σε σύγκρουση ακόμα και με το ιερατείο του Ασσούρ. Τα τελευταία χρόνια της βασιλείας του επαναστάτησαν οι γιοί του, τον δολοφόνησαν και ένας από αυτούς ο Ασούρ-ναντίν-απλί τού πήρε τον θρόνο.

Πηγές

The Cambridge Ancient History, I. E. S. Edwards, C. J. Gadd, N. G. L. Hammond, (ed) I. E. S. Edwards, C. J. Gadd, N. G. L. Hammond, Edition 3, revised, Cambridge University Press, 1975

Βασιλείς της Ασσυρίας
Σαλμανασέρ Α΄

Ο Σαλμανασέρ Α´, ήταν βασιλιάς της Ασσυρίας (1275 π.Χ. - 1245 π.Χ.), γιος και διάδοχος του βασιλιά της Ασσυρίας Αντάντ Νιραρί Α'.  Ένας σκληρός πολεμοχαρής βασιλιάς νίκησε αμέσως οκτώ βασίλεια στα βόρεια της Ασσυρίας, κατέστρεψε το κάστρο του Αρινού μεταφέροντας τη σκόνη του στο Ασσούρ, κατέλαβε ολόκληρο το βασίλειο των Μιτάννι ενσωματώνοντας το στην Ασσυρία. Κατέκτησε το ισχυρό βασίλειο του Ουραρτού στον Καύκασο και την πολεμική φυλή των Γκουτίς που ζούσε στα βουνά του Ζαγρός στο Ιράν, τύφλωσε 14.400 αιχμαλώτους από το ένα μάτι ενώ ήταν ο πρώτος Ασσύριος βασιλιάς που αποίκησε με αιχμαλώτους τις ερημικές περιοχές της αυτοκρατορίας. Η ισχύς της Ασσυρίας ανέβηκε σημαντικά τόσο που έγινε για πρώτη φορά το ισχυρότερο βασίλειο της Ασία. Ο βασιλιάς των Χετταίων Χατουσίλι Γ΄ ο πρωταγωνιστής της μάχης του Καντές φοβήθηκε τη μεγάλη άνοδο της Ασσυρίας και αναγκάστηκε να συμμαχήσει με τον πρώην μεγάλο του αντίπαλο Φαραώ της Αιγύπτου Ραμσή Β' για να την αντιμετωπίσει (1259).

Πηγές

The names means: "[the god] Shulmanu is preeminent"; Georges Roux, Ancient Iraq (Penguin, 3rd ed., 1992), p. 295.
Helmut Freydank, AoF 3 (2005), 45-56.

Βασιλείς της Ασσυρίας
Ασούρ Ουμπαλίτ Α΄

Ο Ασούρ Ουμπαλίτ ήταν βασιλιάς της Ασσυρίας (1366 π.Χ. - 1330 π.Χ. ), γιος και διάδοχος του Εριμπά Αντάντ Α', που αποτίναξε την κηδεμονία των Μιταννί από την Ασσυρία. Ήταν η περίοδος που οι Μιταννί παρουσίασαν σημαντική κάμψη λόγω της επίθεσης που δέχθηκαν από τον Χετταίο βασιλιά Σουπιλουλιούμας ο οποίος αφού τους κατέκτησε τους έκανε υποτελείς του. Σταδιακά η ισχύς των Χετταίων άρχισε να πέφτει, αυτό το εκμεταλλεύθηκαν με τον καλύτερο τρόπο οι Ασσύριοι προς όφελος τους. Ο Ασούρ Ουμπαλίτ ξεκίνησε διπλωματικές σχέσεις με την Αίγυπτο, κάτι που εξόργισε τον Κασσίτη βασιλιά της Βαβυλώνας Μπουρνά Μπουριάς Β΄ (1359 - 1333 π.χ.). Η αυξανόμενη ισχύς των Ασσυρίων αναγνωρίστηκε τελικά από τον Κασσίτη βασιλιά Μπουρνά Μπουριάς, ο οποίος προχώρησε σε 
διπλωματικές σχέσεις με την Ασσυρία και παντρεύτηκε την θυγατέρα του Ασούρ Ουμπαλίτ. Οι αντίπαλοι του στη Βαβυλώνα αντέδρασαν έντονα στον γάμο και ο Κασσίτης βασιλιάς δολοφονήθηκε (1333 π.χ.). Ο Ασούρ - Ουμπαλίτ έκανε εκστρατεία στη Βαβυλώνα για να εκδικηθεί τον θάνατο του γαμπρού του, καθαίρεσε τον σφετεριστή τοποθετώντας βασιλιά τον Κουριγάλζου Β' (1332 - 1308 π.χ.) γιο του Μπουρνά Μπουριάς Β'. Ο Κουριγάλζου λίγο αργότερα στράφηκε εναντίον του ίδιου του ευεργέτη του πραγματοποιώντας εκστρατεία κατά της Ασσυρίας. Ο Ασούρ Ουμπαλίτ τους σταμάτησε έξω από την Ασσούρ λίγο πριν από τον θάνατο του. Αργότερα ο Κουριγάλζου αποκρούστηκε οριστικά από τον Ασσύριο διάδοχο.

Πηγές
M. van de Mieroop – A history of the ancient near east, 2006, pp. 127-128
J. Oates – Babylon, 2003, pp 91-92

Βασιλείς της Ασσυρίας
Μάχη του Τσαλντιράν

Η μάχη του Τσαλντιράν (περσικά: چالدران , τουρκικά: Çaldiran)  έγινε στις 23 Αυγούστου του 1514 και έληξε με νίκη των Οθωμανικών στρατευμάτων ενάντια στην περσική Αυτοκρατορία των Σαφαβιδών.  Η νίκη αυτή είχε ως αποτέλεσμα οι Οθωμανοί να αποκτήσουν τον έλεγχο του βορείου Ιράκ και της ανατολικής Ανατολίας. 
Η μάχη, όμως, ήταν μόνο η αρχή 41 χρόνων καταστροφικού πόλεμου μεταξύ των δύο αυτοκρατοριών που έληξε μόλις το 1555 με τη Συνθήκη της Αμάσειας . Ενώ οι Οθωμανοί είχαν συχνά το πάνω χέρι, οι Πέρσες για το μεγαλύτερο μέρος του διατηρούσαν τα εδάφη τους. Όλες οι απώλειες των Σαφαβιδών στις κυρίως σιιτικές μητροπολιτικές περιοχές της Περσίας, όπως το Αζερμπαϊτζάν, το Λουριστάν και το Κιρμανσαχάν, αποδείχθηκαν προσωρινές, αφού ανακτήθηκαν από τους Οθωμανούς αμέσως μετά από κάθε μάχη. Ωστόσο, η απώλεια του Ιράκ, καθώς και ανατολικής Ανατολίας, έγινε μόνιμη.

Στο Τσαλντιράν, οι Οθωμανοί είχαν μεγαλύτερο, καλύτερα εξοπλισμένο στρατό με δύναμη μεταξύ 60.000 και 200.000, ενώ οι Κιζιλμπασί Τουρκομάνοι αριθμούσαν περίπου 40.000 έως 80.000. ο Σάχης Ισμαήλ Α΄, ο οποίος τραυματίστηκε και παραλίγο να αιχμαλωτιστεί στη μάχη, αποσύρθηκε στο παλάτι του και αποχώρησε από την κυβέρνηση αφού οι σύζυγοί του συνελήφθησαν από Σελίμ Α΄, και τουλάχιστον μία δόθηκε για να παντρευτεί έναν από τους κυβερνητικούς του Σελίμ. Η μάχη έχει σημαντική ιστορικά ιδιαίτερη σημασία, γιατί όχι μόνο καταργούσε την ιδέα ότι ο Μουρσίντ (δάσκαλος) των Σιιτών Κιζλιμπασί ήταν αλάνθαστος,, αλλά, επίσης, όρισε πλήρως τα Οθωμανικά-Σαφαβιδικά σύνορα και οδήγησε τους Κούρδους αρχηγούς να διεκδικήσουν την εξουσία τους και να στρέψουν την υποταγή τους από την Σαφαβίδες στους Οθωμανούς.

Υποσημειώσεις 

Μάχες οθωμανικού στρατού
Δυτική Αρμενία
Midnight (τραγουδιστής)

Ο Midnight (πραγμ. αγγλικό όνομα John Patrick Jr. McDonald) ήταν τραγουδιστής της χέβι μέταλ μουσικής σκηνής, γνωστός για τη συμμετοχή του στο συγκρότημα Crimson Glory.

Βιογραφία
Ο Midnight γεννήθηκε στις 29 Απριλίου 1962 στις Ηνωμένες Πολιτείες.

Το 1982, έγινε μέλος των Pierced Arrow, οι οποίοι άλλαξαν το όνομα τους σε Beowulf και λίγο αργότερα σε Crimson Glory. Ο πρώτος τους δίσκος κυκλοφόρησε το 1986, για να ακολουθήσουν τα "Transcendence" και "Strange and Beautiful" πριν ο Midnight αποχωρήσει από το σχήμα. Τα άλμπουμ αυτά καθιέρωσαν το συγκρότημα ως ένα από τα σπουδαιότερα της progressive / power metal σκηνής.

Οι Crimson Glory διαλύθηκαν μερικούς μήνες αργότερα με κάποια μέλη τους να συνεχίζουν με τους Erotic Liquid Culture, ενώ ο Midnight έμεινε έξω από τα μουσικά δρώμενα κατά τη δεκαετία του '90. Το 2000 κυκλοφόρησε το ΕΡ "Songs from the Attic" μαζί με τον Μπόμπι Κόβακς, ενώ την επόμενη χρονιά ηχογράφησε το πρώτο του προσωπικό άλμπουμ με τίτλο "M", μία σπάνια πλέον κυκλοφορία αφού τυπώθηκαν μόλις 500 αντίτυπα τα οποία διανεμήθηκαν μέσω του προσωπικού του διαδικτυακού φόρουμ.

Στις 25 Απριλίου 2005, κυκλοφόρησε το άλμπουμ "Sakada" μέσω της "Black Lotus Records", ενώ την ίδια χρονιά επέστρεψε στους Crimson Glory. Το συγκρότημα περιόδευσε σε Ευρώπη και Αμερική, ξεκινώντας τις ηχογραφήσεις για ένα νέο στούντιο δίσκο, ο οποίος θα έφερε τον τίτλο "Divine Chaos", αλλά στις αρχές του 2007 ο Midnight απολύθηκε λόγω προβλημάτων στην συμπεριφορά του.

Ακολούθησε άλλο ένα περιορισμένης κυκλοφορίας άλμπουμ με τίτλο "All Souls Midnight". Στις 8 Ιουλίου 2009, ο Midnight πέθανε λόγω στομαχικού ανευρύσματος.

Δισκογραφία

Εξωτερικοί σύνδεσμοι 
All Soul's Midnight - Tribute To The Legend Of Crimson Glory

Πηγές
 Midnight biography
 All Soul's Midnight Discography
 Midnight - Encyclopaedia Metallum: The Metal Archives
 [Midnight | Music Biography, Streaming Radio and Discography - AllMusic Allmusic]
 Former CRIMSON GLORY Singer MIDNIGHT Dead At 47

Midnight (τραγουδιστής)
Νικήτριες στο Ρολάν Γκαρός (απλό γυναικών)

Το απλό γυναικών στο Ρολάν Γκαρός ξεκίνησε το 1897, ως μέρος του ερασιτεχνικού Πρωταθλήματος Γαλλίας. Προηγουμένως ήταν γνωστό και ως Internationaux de France

Ως το 1923, το Γαλλικό Πρωτάθλημα ήταν ανοικτό μόνο σε Γαλλίδες. Από το 1925, το Γαλλικό Πρωτάθλημα έγινε ανοικτό σε όλες τις εθνικότητες. Το 1968 μετατράπηκε σε πρωτάθλημα «ανοικτού τένις», δηλαδή μετείχαν στο ίδιο τουρνουά τόσο ερασιτέχνες αθλήτριες όσο και επαγγελματίες. 

Στην νικήτρια του τελικού απονέμεται το κύπελλο Coupe Suzanne Lenglen, που ονομάζεται έτσι προς τιμήν της Γαλλίδας τενίστριας Συζάν Λενγκλέν. Το έπαθλο συνοδεύεται από χρηματικό έπαθλο 1,12 εκατομμυρίων ευρώ.

Νικήτριες του απλού γυναικών

Παραπομπές

Πηγές
 Roland Garros Champions

Δείτε επίσης 

Ρολάν Γκαρός
Νικητές στο Ρολάν Γκαρός (απλό ανδρών)
Νικητές στο Ρολάν Γκαρός (διπλό ανδρών)
Νικήτριες στο Ρολάν Γκαρός (διπλό γυναικών)
Νικητές στο Ρολάν Γκαρός (διπλό μικτό)

Στα υπόλοιπα Γκραν Σλαμ
Νικήτριες στο Αυστραλιανό Όπεν (απλό γυναικών)
Νικήτριες στο Γουίμπλεντον (απλό γυναικών)
Νικήτριες στο Αμερικανικό Όπεν (απλό γυναικών)

Ρολάν Γκαρός
Νικητές στο Ρολάν Γκαρός (διπλό ανδρών)

Το τουρνουά του διπλού ανδρών προστέθηκε το 1925 στο πρόγραμμα του Ρολάν Γκαρός (τότε Πρωτάθλημα Γαλλίας). Από το 1941 ως το 1945 το τουρνουά δεν διεξήχθη, λόγω του πολέμου. Οι Ζαν Μποροτρά και Ρενέ Λακόστ ήταν οι πρώτοι νικητές του διπλού το 1925..	
Στους νικητές του διπλού ανδρών απονέμεται το κύπελλο Coupe Jacques Brugnon, προς τιμήν του Γάλλου τενίστα Ζακ Μπρουνιόν.

Νικητές στο διπλό ανδρών

Παραπομπές

Δείτε επίσης 

Ρολάν Γκαρός
Νικητές στο Ρολάν Γκαρός (απλό ανδρών)
Νικήτριες στο Ρολάν Γκαρός (απλό γυναικών)
Νικήτριες στο Ρολάν Γκαρός (διπλό γυναικών)
Νικητές στο Ρολάν Γκαρός (διπλό μικτό)

Στα υπόλοιπα Γκραν Σλαμ
Νικητές στο Αυστραλιανό Όπεν (διπλό ανδρών)
Νικητές στο Γουίμπλεντον (διπλό)
Νικητές στο Αμερικανικό Όπεν (διπλό ανδρών)

Ρολάν Γκαρός
Νικήτριες στο Ρολάν Γκαρός (διπλό γυναικών)

Το τουρνουά του διπλού γυναικών προστέθηκε το 1907 στο πρόγραμμα του τότε Πρωταθλήματος Γαλλίας (το μετέπειτα Ρολάν Γκαρός).
Αρχικά οι συμμετέχουσες επιτρεπόταν να είναι μόνο Γαλλίδες, από το 1925 και μετά όμως συμμετέχουν και αθλήτριες από άλλες χώρες.
Στις νικήτριες του τελικού απονέμεται το κύπελλο Coupe Simone Mathieu.

Oι νικήτριες στο διπλό γυναικών

Παραπομπές

Δείτε επίσης 

Ρολάν Γκαρός
Νικητές στο Ρολάν Γκαρός (απλό ανδρών)
Νικήτριες στο Ρολάν Γκαρός (απλό γυναικών)
Νικητές στο Ρολάν Γκαρός (διπλό ανδρών)
Νικητές στο Ρολάν Γκαρός (διπλό μικτό)

Στα υπόλοιπα Γκραν Σλαμ
Νικήτριες στο Αυστραλιανό Όπεν (διπλό γυναικών)
Νικητές στο Γουίμπλεντον (διπλό)
Νικήτριες στο Αμερικανικό Όπεν (διπλό γυναικών)

Ρολάν Γκαρός
Νικητές στο Ρολάν Γκαρός (διπλό μικτό)

Το τουρνουά του διπλού μικτών ζευγαριών προστέθηκε το 1902 στη διοργάνωση του Ρολάν Γκαρός (τότε Πρωτάθλημα Γαλλίας). Οι Αν ντε Μπορμάν και Μαξ Ντεκουζί αποτέλεσαν το πρώτο ζευγάρι νικητών στο εν λόγω τουρνουά. To 2020 δεν διεξήχθη λόγω της πανδημίας COVID-19.

Στους νικητές του τουρνουά απονέμεται το κύπελλο Coupe Marcel Bernard.

Νικητές και Νικήτριες στο Διπλό μικτό

Παραπομπές

Δείτε επίσης 

Ρολάν Γκαρός
Νικητές στο Ρολάν Γκαρός (απλό ανδρών)
Νικήτριες στο Ρολάν Γκαρός (απλό γυναικών)
Νικητές στο Ρολάν Γκαρός (διπλό ανδρών)
Νικήτριες στο Ρολάν Γκαρός (διπλό γυναικών)

Στα υπόλοιπα Γκραν Σλαμ
Νικητές στο Αυστραλιανό Όπεν (διπλό μικτό)
Νικητές στο Γουίμπλεντον (διπλό μικτό)
Νικητές στο Αμερικανικό Όπεν (διπλό μικτό)

Ρολάν Γκαρός
Silk Road

Το Silk Road ήταν διαδικτυακή Μαύρη Αγορά που βρισκόταν στο Deep Web. Η πρόσβαση σε αυτό γινόταν αποκλειστικά μέσω του δικτύου Tor, έτσι ώστε οι χρήστες του να είναι ανώνυμοι και η ταυτότητα τους να παραμένει ασφαλής. Η ιστοσελίδα αυτή πρωτοεμφανίστηκε το 2011, ενώ η ανάπτυξη της είχε ξεκινήσει 6 μήνες πριν. Το Silk Road μερικές φορές συνηθίζονταν να αποκαλείται το Amazonή το eBay των ναρκωτικών.

Η εγγραφή των αγοραστών στο Silk Road ήταν απολύτως δωρεάν, αλλά οι πωλητές θα έπρεπε να αγοράσουν καινούργιους λογαριασμούς μέσω δημοπρασιών. Αυτή η πολιτική φέρεται να εφαρμόστηκε για να μετριάσει την πιθανότητα διανομής αλλοιωμένων προϊόντων από κακόβουλους πωλητές.

Ιστορία 
Το Silk Road ιδρύθηκε τον Φεβρουάριο του 2011. Ο γερουσιαστής των Ηνωμένων Πολιτειών Τσαρλς Σούμερ ζήτησε από τις ομοσπονδιακές αρχές, όπως η DEA και το Υπουργείο Δικαιοσύνης, να κλείσουν την ιστοσελίδα.Γρήγορα έγινε γνωστό λόγω της καλής ποιότητας των ναρκωτικών ουσιών τα οποία πωλούνταν εκεί. Οι χρήστες μπόρεσαν να βρουν ένα μέρος απο όπου θα μπορούσαν να αγοράζουν ότι ναρκωτικό θέλουν σε καλή ποιότητα και σε αρκετά καλή τιμή.

Την 1η Μαΐου του 2013 το Silk Road δέχτηκε επίθεση DDoS, για μικρό χρονικό διάστημα ήταν offline και η πρόσβαση σε αυτό ήταν αδύνατη.

Προϊόντα 
Μέχρι τον Απρίλιο του 2013, η ιστοσελίδα είχε 10.000 προϊόντα προς πώληση. Το 70% εξ αυτών ήταν ναρκωτικά που είναι παράνομα στις περισσότερες χώρες. Στο Silk Road κάποιος μπορούσε να βρει 340 διαφορετικές ποικιλίες ναρκωτικών, συμπεριλαμβανομένων της Ηρωίνης, του LSD, και της κάνναβης. 

Οι κανόνες χρήσης της ιστοσελίδας ανέφεραν ότι απαγορεύονταν η πώληση «οποιουδήποτε προϊόντος που ο σκοπός του είναι να βλάψει ή να εξαπατήσει.» Σε αυτή την κατηγορία προφανώς περιλαμβάνονταν η παιδική πορνογραφία, κλεμμένες πιστωτικές κάρτες, δολοφονίες και όπλα μαζικής καταστροφής.

Διαβάστε Επίσης
The Hidden Wiki

Αναφορές

Εξωτερικοί σύνδεσμοι
 'Silk Road' website called the Amazon of heroin, cocaine // ABC Action News report,  10 Ιουνίου 2011
 ALEXIS C. MADRIGAL, Libertarian Dream? A Site Where You Buy Drugs With Digital Dollars // The Atlantic, 1 Ιουνίου 2011
 Brennon Slattery, U.S. Senators Want to Shut Down Bitcoins, Currency of Internet Drug Trade  // PC World, 10 Ιουνίου 2011
 Brett Wolf, Senators seek crackdown on "Bitcoin" currency  // Reuters, 8 Ιουνίου 2011 
 «Silk Road: eBay For Drugs», Addiction
 Eileen Ormsby, The drug's in the mail // The Age, Victoria, 27 Απριλίου 2012
 Eileen Ormsby, «The new underbelly» // The Sydney Morning Herald, 1 Ιουνίου 2012
 What is Silk Road
 Australian Penthouse story: “The High Road: Silk Road, an online marketplace like no other”, January 2012
 SILK ROAD: A VICIOUS BLOW TO THE WAR ON DRUGS
 Hidden Wiki
«Unravelling the dark web»

Ιστότοποι
Ταινίες Exploitation

Ο ορισμός ταινίες exploitation(exploitation: εκμετάλλευση στα αγγλικά) αποτελεί μία ανεπίσημη ετικέτα, η οποία μπορεί να εφαρμοστεί σε οποιαδήποτε ταινία που γενικά θεωρείται ότι είναι τόσο χαμηλού προϋπολογισμό και χαμηλής ηθικής ή καλλιτεχνικής αξίας, και ως εκ τούτου προφανώς προσπαθεί να κερδίσει την οικονομική επιτυχία με την "εκμετάλλευση" μιας τρέχουσας τάσης ή ένα είδος εξειδικευμένη ή μια επιθυμία για μακάβριο θέμα. Ο όρος "exploitation" είναι κοινός σε μάρκετινγκ ταινιών για την προώθηση ή τη διαφήμιση οποιουδήποτε είδους ταινίας. Οι ταινίες τότε πρέπει κάτι να εκμεταλλευτούν, όπως ένα γνωστό αστέρα, ειδικά εφέ, το sex, τη βία, τον ρομαντισμό. Μια "ταινία exploitation", ωστόσο, λόγω του χαμηλού προϋπολογισμού της, στηρίζεται σε μεγαλύτερο βαθμό από το συνηθισμένο στην "εκμετάλλευση". Πολύ συχνά, οι ταινίες exploitation ευρέως θεωρείται ότι είναι χαμηλής ποιότητας, και είναι γενικά "B-movies". Ακόμα κι έτσι, μερικές φορές προσελκύουν την προσοχή των κριτικών και γίνονται cult. Μερικές ταινίες που μπορούν εύκολα να επισημανθούν ως "ταινίες exploitation" έχουν γίνει ρυθμιστές τάσης και ιστορικής σημασίας από μόνες τους, όπως η Νύχτα των Ζωντανών Νεκρών (1968). Μερικές ταινίες επίσης, μπορεί να διαφημίζονται από τους ίδιους τους παραγωγούς ως "ταινίες exploitation", προκειμένου να κεντρίσουν το ενδιαφέρον όσων αναζητούν ταινίες αυτού του είδους.

Αναφορές 

Κινηματογραφικά είδη
Ρομαίν Γκροζάν

Ο Ρομαίν Γκροζάν(γαλλ. Romain Grosjean, Γενεύη, 17 Απριλίου 1986) είναι γαλλοελβετός οδηγός Indycar. Ο πρώτος αγώνας στον οποίο πήρε μέρος ήταν το Ουγγρικό Γκραν Πρι του 2009 με τη Renault Formula 1, όταν πήρε τη θέση του Νέλσον Πικέ Jr ο οποίος απολύθηκε από την ομάδα.

Ο Γκροζάν γεννήθηκε στη Γενεύη. Ξεκίνησε την καριέρα του από τα καρτ. Παρά το γεγονός ότι έζησε όλα τα χρόνια στην Ελβετία, στη Φόρμουλα 1 αγωνίζεται κάτω από τη γαλλική σημαία.

Την Κυριακή 29 Νοεμβρίου 2020, στο Γκραν Πρι του Μπαxρέιν και λίγο μετά την εκκίνηση του αγώνα, ο Ρώσος οδηγός της Άλφα Τάουρι Ντανιίλ Κβίατ εμβόλισε το μονοθέσιο της Χάας το οποίο οδηγούσε ο Γκροζάν με αποτέλεσμα αυτό  να πέσει επάνω στην προστατευτική μπαριέρα. Η σύγκρουση του μονοθεσίου με την μπαριέρα ήταν τόσο σφοδρή που κόπηκε στη μέση και υπήρξε διαρροή βενζίνης. Εξαιτίας αυτής της διαρροής βενζίνης το μονοθέσιο τυλίχτηκε στις φλόγες αμέσως μετά τη σύγκρουση. Ο Γκροζάν μπόρεσε και βγήκε μόνος του απ' το φλεγόμενο μονοθέσιο. Στο νοσοκομείο όπου διακομίστηκε, διαπιστώθηκε πως είχε ελαφρά εγκαύματα στα χέρια και στους αστραγάλους του.

Εξωτερικοί σύνδεσμοι
 

Γάλλοι οδηγοί Φόρμουλα 1
Ελβετοί οδηγοί Φόρμουλα 1
Τα τσακάλια (ταινία, 1981)

Τα τσακάλια είναι ο τίτλος μιας ελληνικής κοινωνικής κινηματογραφικής ταινίας του 1981, σε σενάριο και σκηνοθεσία Γιάννη Δαλιανίδη.Η ταινία προβλήθηκε τη σεζόν 1981-1982, έκοψε 227.581 εισιτήρια και ήρθε 3η ανάμεσα στις 45 ταινίες της σεζόν.

Πλοκή 
Ο Γιώργος (Πάνος Μιχαλόπουλος) είναι ένας νέος της σύγχρονης εποχής που η μόνη του ασχολία είναι οι μοτοσικλέτες, οι ντίσκο, οι καφετέριες και τα ναρκωτικά. Μαζί με τον καλύτερο του φίλο Φάνη (Σταμάτης Γαρδέλης) οργανώνουν τον ξυλοδαρμό συμμορίας που βίασε τη φίλη του Φάνη, Αθηνά (Σοφία Αλιμπέρτη). Τίποτα δεν σταματά τον Γιώργο στον κατήφορο που έχει πάρει. Κλέβει το σπίτι του και ληστεύει από τον πατέρα του τα λεφτά της εταιρίας που εκείνος δουλεύει. Μόνο ο θάνατος από τα ναρκωτικά του φίλου του Φάνη τον συγκλονίζει.

Ηθοποιοί 
 Σταμάτης Γαρδέλης
 Πάνος Μιχαλόπουλος
 Γιώργος Ρήγας
 Τζώνυ Θεοδωρίδης
 Δημήτρης Σπυράτος
 Σπύρος Καλογήρου
 Νίκος Κούρος
 Παύλος Κοντογιαννίδης
 Αθηνά Τσιλύρα
 Σοφία Αλιμπέρτη
 Τέτα Κωνσταντά
 Jacqueline Μπέθια
 Δήμητρα Σερεμέτη
 Μέλπω Ζαρόκωστα
 Μαρία Ζαφειράκη
 Κέλλυ Σακάκου

Εξωτερικοί σύνδεσμοι 
 Τα τσακάλια στην Ταινιοθήκη της Ελλάδος
 Τα τσακάλια στο Cine.gr

Ταινίες του 1981
Ελληνικές ταινίες
Ελληνόφωνες ταινίες
Ελληνικές δραματικές ταινίες
Ελληνικές ταινίες δράσης
Ταινίες σε σκηνοθεσία Γιάννη Δαλιανίδη
Ταινίες σε σενάριο Γιάννη Δαλιανίδη
Ταινίες γυρισμένες στην Ελλάδα
Ταινίες σε παραγωγή Γιώργου Καραγιάννη
Η στροφή

Η στροφή είναι ο τίτλος μιας ελληνικής κοινωνικής κινηματογραφικής ταινίας του 1982, σε σενάριο και σκηνοθεσία Γιάννη Δαλιανίδη.

Πλοκή 
Ο Πέτρος, ο Αργύρης, η Χαρούλα και η Στέφη είναι μια παρέα επαναστατημένων νεαρών παιδιών από το Ναύπλιο που φεύγουν με κλεμμένο αυτοκίνητο για την Αθήνα, για να ζήσουν ελεύθεροι, μακριά από την κηδεμονία των γονιών τους. Φυσικά αντιμετωπίζουν οικονομικά προβλήματα, επιχειρούν κάποια ληστεία και συλλαμβάνονται τα δύο αγόρια. Έπειτα οι δυο κοπέλες της παρέας πιάνουν δουλειά σε μπαρ και γνωρίζονται με έναν επαγγελματία μηχανόβιο και πρωταθλητή στο μοτοκρός (τον Πάνο), με τον οποίο συνάπτει ερωτική σχέση η Χαρούλα την οποία γνώρισε στο μπαρ με το ψευδώνυμο ''Νταίζη''. Στην συνέχεια ο Πάνος και οι δυο κοπέλες μπλέκονται σε χρήση ναρκωτικών, ληστείες, πορνεία και διακίνηση ναρκωτικών για να έχουν την καθημερινή δόση τους. Ο Πάνος, μάλιστα, προσπαθεί να κάνει εισαγωγή ηρωίνης από την Τουρκία, αλλά συλλαμβάνεται. Μετά από τη σύλληψη του Πάνου και τον θάνατο της Στέφης, ο Πάνος και η Χαρούλα αποφασίζουν να ακολουθήσουν τον δύσκολο δρόμο της αποτοξίνωσης, έναν δρόμο που πρέπει να ακολουθήσει ο καθένας μόνος του.

Ηθοποιοί 
 Πάνος Μιχαλόπουλος - Πάνος Καζαντζής
 Σοφία Αλιμπέρτη - Στέφη
 Μέλπω Ζαρόκωστα - Έφη Παναγιώτου
 Κούλα Αγαγιώτου - κυρία Καζαντζή
 Τάσος Χαλκιάς - Σταμάτης Καζαντζής
 Νίκος Παπαδόπουλος - Πέτρος
 Σωκράτης Αλαφούζος - Αργύρης
 Νίκος Κούρος - Οδυσσέας Παναγιώτου
 Πάνος Αναστασόπουλος - Ψείρας
 Τώνης Γιακωβάκης - Ραφάτ
 Μιχάλης Γιαννάτος - Τούρκος αστυνομικός
 Γιώργος Οικονόμου - Τούρκος έμπορος ναρκωτικών
 Νίκος Ρεντίφης - δημοσιογράφος
 Λία Ρακά - Χαρούλα Παναγιώτου
 Στέλλα Κωνσταντινίδου - ιερόδουλη
 Μαργαρίτα Γεράρδου
Τάσος Σαρίδης - Τάκης
Νίκος Τσουκαλάς - ιδιοκτήτης βενζινάδικου

Παραγωγή 
Ο Βλάσσης Μπονάτσος ερμηνεύει το τραγούδι "Ο βρόμικος αέρας" του Γιώργου Θεοδοσιάδη. 

Η ταινία προβλήθηκε τη σεζόν 1982-1983, έκοψε 177.306 εισιτήρια και ήρθε 6η ανάμεσα στις 48 ταινίες της σεζόν.  Κυκλοφόρησε και με τη μορφή ντιβιντί στις 26 Ιουνίου 2007.

Παραπομπές 

Ελληνικές ταινίες
Ταινίες του 1982
Ελληνόφωνες ταινίες
Ελληνικές δραματικές ταινίες
Ελληνικές ταινίες δράσης
Ταινίες σε σκηνοθεσία Γιάννη Δαλιανίδη
Ταινίες σε σενάριο Γιάννη Δαλιανίδη
Ταινίες με μουσική σύνθεση Γιώργου Θεοδοσιάδη
Ταινίες γυρισμένες στην Ελλάδα
Ταινίες σε παραγωγή Γιώργου Καραγιάννη
Λυκά Ντίνι

Ο Λυκά Ντίνι (γαλλ.: Lucas Digne, 20 Ιουλίου 1993) είναι Γάλλος ποδοσφαιριστής, ο οποίος αγωνίζεται στην Έβερτον.

Συλλογική καριερα 
Ο Λυκά Ντίνι γεννήθηκε στο Μω. Ξεκίνησε την ενασχόληση με το ποδόσφαιρο από την ΟΣ Μαρέιγ-συρ-Ουρκ και την ΟΣ Κρεπί-αν-Βαλουά όπου και εντοπίστηκε από τους ανιχνευτές ταλέντων της ΛΟΣΚ.

Στις 27 Ιουλίου 2010, υπέγραψε το πρώτο του επαγγελματικό συμβόλαιο με τη Λιλ, το οποίο βρίσκεται σε ισχύ έως το 2013. Πραγματοποίησε το ντεμπούτο του ως επαγγελματίας στις 26 Οκτωβρίου 2011 στο νικηφόρο αγώνα της ομάδας του απέναντι στη Σεντάν (3-1) για τον θεσμό του Λιγκ Καπ.

Στη διάρκεια της σεζόν 2011-2012, ο Ντίνι, αν και τέταρτη επιλογή στη σχετική ιεραρχία για τις θέσεις στο αριστερό άκρο της άμυνας του συλλόγου, άρχισε, σταδιακά, να παίρνει χρόνοι συμμετοχής. Εκμεταλλευόμενος το ντεφορμάρισμα των Πάπε Σουαρέ και Λοράν Μποννάρ και της αλλαγής θέσης του Φρανκ Μπεριά στα πλάγια της άμυνας, χρησιμοποιήθηκε, έτσι, ως βασικός για πρώτη φορά στο πρωτάθλημα, σε αναμέτρηση απέναντι στη Σοσό (1-0) στις 22 Φεβρουαρίου 2012. 

Στις 29 Αυγούστου 2012, πέτυχε το πρώτο του τέρμα με τη πρώτη ομάδα του συλλόγου στη διάρκεια του επαναληπτικού αγώνα μπαράζ για το Τσάμπιονς Λιγκ απέναντι στην ΦΚ Κοπεγχάγη.

Πέτυχε το πρώτο του τέρμα στη Λιγκ 1 με πέναλτι στη διάρκεια νίκης της ομάδας του με σκορ 5-0 στις 7 Απριλίου 2013.

Δύο εβδομάδες αργότερα, πάντα για τη Λιγκ 1, ισοφάρισε με ωραία προσπάθεια στο 86ο λεπτό της εκτός έδρας αναμέτρησης της ομάδας του με την Μπαστιά στις 21 Απριλίου 2013. Η Λιλ τελικώς πήρε τη νίκη στη συγκεκριμένη αναμέτρηση με σκορ 2-1.

Διεθνής καριέρα 
Μεταξύ του 2008 και του 2012, ο Ντίνι εκπροσώπησε τη Γαλλία με τις ηλικιακές κατηγορίες των Κ-16, Κ-17, Κ-18 και στη συνέχεια των Κ-19. 

Στις 4 Οκτωβρίου 2012, κλήθηκε για πρώτη φορά στην Εθνική Ελπίδων Γαλλίας για τον προκριματικό αγώνα μπαράζ ενόψει του Euro 2013 απέναντι στη Νορβηγία.

Κλήθηκε στην Εθνική Γαλλίας U-20 ενόψει φιλικής αναμέτρησης απέναντι στην Πορτογαλία στις 5 Φεβρουαρίου 2013. Στη διάρκεια της συγκεκριμένης αναμέτρησης πέτυχε το πρώτο τέρμα των Γάλλων, οι οποίοι, τελικώς, ήταν και οι νικητές με σκορ 2-0.

Τον Μάρτιο του 2013, προεπιλέχθηκε για πρώτη φορά στην Εθνική Ανδρών με την ευκαιρία των αναμετρήσεων των Bleus απέναντι σε Γεωργία και Ισπανία.

Παραπομπές

Εξωτερικοί σύνδεσμοι 

 
 
 
 Paris Saint-Germain official profile 
 France profile at FFF

Γάλλοι ποδοσφαιριστές
Ποδοσφαιριστές Λιλ ΟΣΚ
Αμυντικοί ποδοσφαιριστές
Ποδοσφαιριστές Παρί Σεν Ζερμέν
Ποδοσφαιριστές Παγκοσμίου Κυπέλλου 2014
Ποδοσφαιριστές Εθνικής Γαλλίας Κ16
Ποδοσφαιριστές Εθνικής Γαλλίας Κ17
Ποδοσφαιριστές Εθνικής Γαλλίας Κ18
Ποδοσφαιριστές Εθνικής Γαλλίας Κ19
Ποδοσφαιριστές Εθνικής Γαλλίας Κ20
Ποδοσφαιριστές Ρόμα
Ποδοσφαιριστές Σέριε Α
Ποδοσφαιριστές Εθνικής Γαλλίας
Ποδοσφαιριστές Ευρωπαϊκού Πρωταθλήματος 2016
Ποδοσφαιριστές Ευρωπαϊκού Πρωταθλήματος 2020
Σημαία της Επικράτειας Αυστραλιανής Πρωτεύουσας

Η σημερινή σημαία της Επικράτειας Αυστραλιανής Πρωτεύουσας καθιερώθηκε επίσημα από την νομοθετική συνέλευση του διαμερίσματος το 1993. Η χρήση της ως επίσημης σημαίας για όλη την Αυστραλία υποστηρίζεται από πολλούς Αυστραλούς.

Η σημαία διαφέρει από τις αυστραλιανές πολιτειακές σημαίες στο ότι δεν έχει την προσθήκη της βρετανικής σημαίας μαζί με άλλα σύμβολα. Παρουσιάζει ομοιότητες με τη [σημαία της Βόρειας Επικράτειας]]. Στη σημαία χρησιμοποιούνται τα χρώματα της πόλης της Καμπέρα (μπλε και χρυσαφί , τα οποία επίσης χρησιμοποιούνται στην αυστραλιανή σημαία). Ο Σταυρός του Νότου εμφανίζεται με τη μορφή πέντε λευκών αστεριών σε μπλε πλαίσιο στο προσίστιο τμήμα, ενώ στο κέντρο του χρυσαφί πεδίου στο δεξί μέρος που ίπταται είναι το τροποποιημένο εθνόσημο της Πόλης της Καμπέρα, στο οποίο βλέπουμε δύο κύκνους, έναν μπλε και έναν λευκό, αριστερά και δεξιά του εθνόσημου. Η σημαία σχεδιάστηκε από τον Ίβο Όστιν.

Παρότι η Επικράτεια Αυστραλιανής Πρωτεύουσας υπάρχει από το 1909 της παραχωρήθηκε αυτοδιοίκηση μόλις το 1989 και δεν είχε μέχρι τότε δική της σημαία. Συνακόλουθα η κυβέρνηση αποφάσισε ότι έπρεπε να υιοθετηθεί μια σημαία. Κατά τη διάρκεια των διαγωνισμών του 1988 και του 1992 για μία νέα πρόταση για σημαία, καλλιτέχνες και κάτοικοι της Επικράτειας Αυστραλιανής Πρωτεύουσας πρότειναν τα σχέδιά τους για τη νέα σημαία. Τελικά επικράτησε το σημερινό σχέδιο και το 1993 η σημαία εγκρίθηκε επίσημα από τη νομοθετική συνέλευση της Επικράτειας.

Τροποποιημένη πρόταση Σημαία 

Δεδομένου ότι η σημαία τέθηκε για πρώτη φορά το 1993, προτάσεις για την τροποποίηση συμβεί κατά καιρούς ο σχεδιασμός.

Δύο αξιόλογες προτάσεις που δημιουργήθηκε από σχεδιαστή του νόμου περί σημαίας, Ίβο Όστιν. Αυτές οι προτάσεις (ένα εκ των οποίων απεικονίζεται) και αντικαταστήστε το παλτό Καμπέρα των όπλων, η οποία Όστιν υποστηρίζει ότι είναι υπερβολικά πολύπλοκο για ένα αποτελεσματικό σχεδιασμό της σημαίας.

Επιπλέον, Όστιν έχει δηλώσει ότι το τυποποιημένο εθνόσημο ήταν υποχρεωμένη αποτελεσματικά από την κύριος Υπουργός κατά τη διάρκεια του σχεδιασμού του, και οδήγησε σε μια «υπο-πρότυπο σημαία".

Παραπομπές

Εξωτερικοί σύνδεσμοι 
Σημαίες του Κόσμου

Σημαίες της Αυστραλίας
Σημαια
Νάσιοναλ Λιγκ Νορθ

Η Νάσιοναλ Λιγκ Νορθ (αγγλικά: Conference North, πρώην Κόνφερενς Νορθ αγγλικά: Conference North) γνωστή και ως Vanarama National League North για εμπορικούς λόγους, είναι μία κατηγορία της διοργάνωσης Νάσιοναλ Λιγκ στην Αγγλία και βρίσκεται (μαζί με τη Νάσιοναλ Λιγκ Σάουθ) ένα επίπεδο κάτω από την κατηγορία Νάσιοναλ Λιγκ. Είναι στο βήμα 2 (step 2) του Νάσιοναλ Λιγκ Σίστεμ (NLS) και στο επίπεδο 6 του αγγλικού συστήματος ποδοσφαιρικών πρωταθλημάτων. Αποτελείται από ομάδες που βρίσκονται στο βόρειο τμήμα της Αγγλίας, στο Μίντλαντ και τη Βόρεια Ουαλία.

Παραπομπές

Εξωτερικοί σύνδεσμοι 
 Επίσημη ιστοσελίδα

Ποδοσφαιρικές διοργανώσεις Αγγλίας
Έλα να γυμνωθούμε ντάρλινγκ

To Έλα να γυμνωθούμε ντάρλινγκ (εναλλακτικά Έλα να αγαπηθούμε ντάρλινγκ) είναι ελληνική κωμική κινηματογραφική ταινία του 1984, σε σενάριο και σκηνοθεσία Γιάννη Δαλιανίδη.

Διανομή

Παραγωγή 
Η ταινία γυρίστηκε το καλοκαίρι του 1984 (με εξωτερικά γυρίσματα στην Ύδρα) και έκανε πρεμιέρα στις αίθουσες στις 18 Οκτωβρίου 1984. Κόβοντας 203.654 εισιτήρια, ήρθε 3η ανάμεσα στις 38 ταινίες της σεζόν.  Κυκλοφόρησε και σε μορφή DVD στις 26 Ιουνίου 2007. 

Τα τραγούδια της ταινίας είναι το "Come With Me… για να τη βρεις" (Σταμάτης Γαρδέλης), "Είναι φάση το αγόρι" (Ρένα Παγκράτη και "Έλα να γυμνωθούμε ντάρλινγκ" (Στάθης Ψάλτης).

Παραπομπές

Εξωτερικοί σύνδεσμοι
 Έλα να αγαπηθούμε ντάρλινγκ  στο Cine.gr
 Έλα να αγαπηθούμε ντάρλινγκ στην Ταινιοθήκη της Ελλάδος

Ελληνικές ταινίες
Ταινίες του 1984
Ελληνικές κωμικές ταινίες
Ταινίες σε σκηνοθεσία Γιάννη Δαλιανίδη
Ταινίες σε σενάριο Γιάννη Δαλιανίδη
Ταινίες γυρισμένες στην Ελλάδα
Ελληνόφωνες ταινίες
Ταινίες σε παραγωγή Γιώργου Καραγιάννη
Αγόρια στην πορνεία (ταινία)

Το Αγόρια στην πορνεία είναι ο τίτλος μίας ελληνικής δραματικής ταινίας του 1985, σε σενάριο Βαγγέλη Κατσάνη και σκηνοθεσία Ομήρου Ευστρατιάδη.

Η ταινία προβλήθηκε τη σεζόν 1984-1985, έκοψε 63.397 εισιτήρια και ήρθε 16η ανάμεσα στις 38 ταινίες της σεζόν.

Πλοκή 

Μετά τον βιασμό του ανήλικου μικρού γιου της, η μητέρα του καταθέτει μήνυση εναντίον του βιαστή. Επειδή όμως αυτός είναι γόνος γνωστής οικογένειας του χωριού αρχίζει ένα βρώμικο παρασκήνιο ώστε να μην πάρει έκταση το θέμα γεγονός που οδηγεί στο ακριβώς αντίθετο αποτέλεσμα καθώς στο κύκλωμα της πορνείας ανηλίκων εμπλέκονται μεγάλα ονόματα: πολιτικοί, δικαστές, διπλωμάτες. Μέσα σε όλα αυτά ένας ευσυνείδητος δημοσιόγραφος που προσπαθεί να αποδώσει δικαιοσύνη με ολέθριες συνέπειες.

Ηθοποιοί 
 Παύλος Ευαγγελόπουλος
 Φράνκο Αλφόνσο
 Μιχάλης Μανιάτης
 Ζώρας Τσάπελης
 Αθηνόδωρος Προύσαλης
 Βασίλης Τσάγκλος
 Διονύσης Σαμαρτζής
 Μιχάλης Γούναρης
 Ηλίας Κωνσταντίνου
 Βασίλης Ζωνόρος
 Αλέκος Ζαρταλούδης
 Κώστας Μπακάλης
 Αντώνης Τρικαμηνάς
 Άννα Μαντζουράνη
 Νότα Παρούση
 Μαίρη Νάνου
 Λίζα Μαλινδρέτου

Εξωτερικοί σύνδεσμοι
 Αγόρια στην πορνεία στην Ταινιοθήκη της Ελλάδος
 Αγόρια στην πορνεία στο Cine.gr

Ελληνικές ταινίες
Ταινίες του 1985
Ελληνόφωνες ταινίες
Ελληνικές δραματικές ταινίες
Ταινίες βασισμένες σε βιβλία
Ταινίες γυρισμένες στην Ελλάδα
Ελληνικές ταινίες συσχετιζόμενες με ΛΟΑΤ
Ταινίες σχετικά με την πορνεία
Ταινίες σε σκηνοθεσία Ομήρου Ευστρατιάδη
Ταινίες σε παραγωγή Γιώργου Καραγιάννη
Ρόδα, τσάντα και κοπάνα Νο2

Το Ρόδα τσάντα και κοπάνα Νο2 είναι ελληνική κωμική ταινία του 1983 σε συμπαραγωγή Σπέντζος Φιλμ και Ευρώπη Φιλμ. Τη σκηνοθεσία την υπογράφει ο Όμηρος Ευστρατιάδης και το σενάριο γράφτηκε από τον Γιάννη Σκλάβο. Πρωταγωνιστούν οι: Σωτήρης Τζεβελέκος, Μίμης Φωτόπουλος, Στηβ Ντούζος και Γιάννης Γκιωνάκης.

Πλοκή 

'Ενα πλούσιο βουτυρόπαιδο έρχεται στο λύκειο Χαβαλέ με τον υπηρέτη του για την καινούργια σχολική χρονιά και φυσικά γίνεται το επίκεντρο της πλάκας των άλλων μαθητών ,ώσπου ερωτεύεται μια συμμαθήτριά του, αλλάζει και γίνεται ο πιο σκληρός, γίνεται αποδεκτός από τους συμμαθητές του και όλοι μαζί ξεσπούν στους καθηγητές.

Διανομή 
 Σωτήρης Τζεβελέκος... Τάμπι
 Γιώργος Ρήγας... Άρης Χάλιας
 Στηβ Ντούζος... Μπίλιας
 Μάκης Δελαπόρτας... Μάριος
 Μίμης Φωτόπουλος... Αριστείδης Χαβαλές
 Γιάννης Γκιωνάκης... Ηρώδης
 Νίκος Ρίζος... Ηρακλής Ντερέκης
 Μάκης Δεμίρης... Λεωνίδηας
 Γιάννης Βογιατζής... Δαμιανός
 Τέτα Ντούζου... Ρομίνα
 Βίνα Ασίκη... γυμνάστρια
 Ισμήνη Καλέση... Ανίτα
 Απόστολος Σουγκλάκος... Απόστολος 
 Γιάννης Φύριος...  Τάσος
 Αλέκος Ζαρταλούδης... πατέρας του Τάμπι
 Νίκος Σταγόπουλος...
 Σπύρος Θεοδόσης
 Αλέκος Γιαννάκης... μαθητής
 Δημήτρης Φαρμακίδης
 Φίλιππος Γκιώνης
 Jacqueline Μπέθια... μαθήτρια
 Γιολάντα Μπαλαούρα
 Λίζα Μαλινδρέτου... μαθήτρια
 Μαίρη Παπανικολάου
 Μίνα Αντουλάκη
 Νατάσα Ρώμα
 Στεφανία Βαν Σαντ... μαθήτρια

Εισπράξεις 
Η ταινία προβλήθηκε τη σεζόν 1983-1984,έκοψε 119.819 εισιτήρια και ήρθε 4η ανάμεσα στις 33 ταινίες της σεζόν.

Εξωτερικοί σύνδεσμοι 
 Ρόδα τσάντα και κοπάνα Νο 2  στο Cine.gr
 Ρόδα τσάντα και κοπάνα Νο 2 στην Ταινιοθήκη της Ελλάδος

Ελληνικές ταινίες
Ταινίες του 1983
Ελληνόφωνες ταινίες
Ελληνικές κωμικές ταινίες
Ταινίες σε σκηνοθεσία Ομήρου Ευστρατιάδη
Ταινίες σε σενάριο Γιάννη Σκλάβου
Ταινίες γυρισμένες στην Ελλάδα
Ταινίες σίκουελ
Ταινίες παραγωγής Σπέντζος Φιλμ
Ρόδα, τσάντα και κοπάνα Νο 3

Το Ρόδα, τσάντα και κοπάνα Νο3 είναι μια ελληνική κωμική ταινία του 1984, σε παραγωγή Ευρώπη Φιλμ. Τη σκηνοθεσία την υπέγραψε ο Όμηρος Ευστρατιάδης και το σενάριο γράφτηκε από τον Γιάννη Σκλάβο. Πρωταγωνιστούν οι Στηβ Ντούζος, Μίμης Φωτόπουλος, Μάκης Δελαπόρτας και  Γιάννης Γκιωνάκης.

Πλοκή 

Ο Άρης, ο Μπίλιας και η υπόλοιπη παρέα των μαθητών αποφασίζουν να επιστρέψουν στα θρανία με την πρόφαση να πάρουν επάξια το απολυτήριο του λυκείου χωρίς χατίρια αυτή τη φορά. Ο Άρης και ο Μπίλιας βάζουν σ' εφαρμογή το σχεδιό τους και οι πλάκες επανέρχονται στην καθημερινότητα. Στο προσκήνιο εμφανίζονται δύο καινούργιοι καθηγητές. Ο ένας είναι καθηγητής χημείας που από λάθος του μεταμορφώνεται κάθε λίγο και σε διαφορετικό ζώο και ο άλλος είναι νηπιαγωγός.

Ηθοποιοί 
 Γιώργος Ρήγας
 Στηβ Ντούζος
 Μάκης Δελαπόρτας
 Νίκος Σταγόπουλος
 Σπύρος Θεοδόσης
 Ορέστης Δημητρίου
 Αλέκος Γιαννάκης
 Γιούλη Μπάρκα
 Μαίρη Παπανικολάου
 Λίζα Μαλινδρέτου
 Κώστας Ευριπιώτης
 Εύα Καμινάρη
 Μίμης Φωτόπουλος
 Γιάννης Γκιωνάκης
 Νίκος Ρίζος
 Γιάννης Βογιατζής
 Ντίνος Ηλιόπουλος
 Κώστας Τσάκωνας
 Απόστολος Σουγκλάκος
 Βίνα Ασίκη
 Βανέσα Τζελβέ
 Ισαβέλλα Μαυράκη
 Χαρούλα Βελέντζα
 Ελένη Τσάκαλου
 Άννα Τσώνη

Εξωτερικοί σύνδεσμοι 
Ροδα, τσαντα και κοπανα Νο3 στο Cine.gr
Ροδα, τσαντα και κοπανα Νο3 στην Ταινιοθήκη της Ελλάδος

Ελληνικές ταινίες
Ταινίες του 1984
Ελληνόφωνες ταινίες
Ελληνικές κωμικές ταινίες
Ταινίες σε σκηνοθεσία Ομήρου Ευστρατιάδη
Ταινίες σε σενάριο Γιάννη Σκλάβου
Ταινίες γυρισμένες στην Ελλάδα
Ταινίες σίκουελ